Midrand-ongeluk eis drieArgieffoto Foto: Netcare911 Drie mense is Donderdagaand dood en sewe is beseer tydens ŉ ongeluk in Midrand, Gauteng. Santi Steinmann, ŉ woordvoerder van Netcare 911, het gesê die ongeluk het op Daneweg naby Westweg in Austin View plaasgevind. “ŉ Minibustaxi en ŉ swaarvoertuig het mekaar gedeeltelik reg van voor getref,” het Steinmann gesê. Drie mense wat in die taxi gery het, is op slag dood. Sewe persone het matige tot ernstige beserings opgedoen. “Die pasiënte is op die toneel behandel en na verskeie hospitale geneem vir verdere behandeling.” Die polisie ondersoek die oorsaak van die ongeluk.